ย้ายต้นไม้ต้องติดประกาศ ก่อนล้อมย้าย 7 วัน
ไม่ให้ตัดใบเกิน 1 ใน 3 - กำหนดขนาดตุ้มดิน,นางอารมย์ วงษ์มหา ผอ.สำนักงานสวนสาธารณะ สำนักสิ่งแวดล้อม กทม. เปิดเผยว่า สำนักสิ่งแวดล้อมได้มีหนังสือเวียนถึงหน่วยงานสังกัด กทม.ที่เกี่ยวข้อง ให้ยึดถือแนวทางปฏิบัติ กรณีที่ไม่สามารถหลีกเลี่ยงการตัด ล้อมย้ายต้นไม้ได้ ให้ ผอ.เขต หรือ ผอ.สำนักสิ่งแวดล้อมพิจารณาตามอำนาจหน้าที่ และรายงานผู้บริหาร กทม.ถึงความจำเป็น เพื่อเป็นข้อมูลชี้แจงประชาชน และให้ทำป้ายประชาสัมพันธ์ การล้อมย้ายต้นไม้ หรือตัดต้นไม้ โดยปิดประกาศแจ้งให้ประชาชนทราบก่อนดำเนินการอย่างน้อย 7 วัน แล้วรายงานผลการตัด ล้อมย้ายต้นไม้ให้สำนักสิ่งแวดล้อมทราบ เพื่อเป็นข้อมูลในการปรับลดพื้นที่สีเขียว ส่วนต้นไม้สภาพสมบูรณ์ที่ถูกล้อมย้ายจะนำไปปลูกในที่เหมาะสมต่อไป,นางอารมย์กล่าวว่า เนื่องจากการขุดล้อมย้ายต้นไม้มีผลให้ต้นไม้สูญเสียระบบรากไปมากกว่าร้อยละ 50 ดังนั้น การตัดแต่งที่เหมาะสมและถูกต้องตามหลักวิชาการจะช่วยให้ต้นไม้มีโอกาสฟื้นตัว รอดและแข็งแรงได้รวดเร็ว โดยเฉพาะการตัดใบ หากตัดออกมากเกินความจำเป็นจะทำให้ต้นไม้ฟื้นตัวช้า จึงควรตัดออกไม่เกิน 1 ใน 3 ของทรงพุ่มเดิม นอกจากนี้ การขุดล้อมตุ้มดินยิ่งมีขนาดใหญ่ ยิ่งเป็นผลดีกับต้นไม้ แต่อาจไม่สะดวกในการขนย้าย กทม.จึงมีแนวทางกำหนดขนาดตุ้มดินให้เล็กลงเพื่อความสะดวก คือตุ้มดินจะมีขนาดเส้นผ่าศูนย์กลางไม่น้อยกว่า 6 เท่าของเส้นผ่าศูนย์กลางลำต้นโดยวัดที่ความสูง 50 ซม.จากโคนต้น.
นางอารมย์ วงษ์มหา ผอ.สำนักงานสวนสาธารณะ สำนักสิ่งแวดล้อม กทม. เปิดเผยว่า สำนักสิ่งแวดล้อมได้มีหนังสือเวียนถึงหน่วยงานสังกัด กทม.ที่เกี่ยวข้อง ให้ยึดถือแนวทางปฏิบัติ
อารมย์ วงษ์มหา,สำนักสิ่งแวดล้อม,ย้ายต้นไม้,สำนักงานสวนสาธารณะ,ตัดต้นไม้,ข่าวทั่วไป